《和郑相演杨尚书蜀中唱和诗》
唐代·姚合

天福坤维厚，忠贤拥节旄。江同渭滨远，山似傅岩高。

元气符才格，文星照笔毫。五言全丽则，六义出风骚。

圣日麻双下，洪炉柄共操。宠荣连雨露，先后比萧曹。

唱绝时难和，吟多客讵劳。四方虽纸贵，谁怕费钱刀。

作者简介：姚合，陕州硖石人。生卒年均不详，约唐文宗太和中前后在世。以诗名。登元和十一年（公元八一六年）进士第。初授武功主簿，人因称为姚武功。调富平、万年尉。宝历中，（公元八二六年左右）历监察御史，户部员外郎。出任荆、杭二州刺史。后为给事中，陕、虢观察使。与马戴、费冠卿、殷尧藩、张籍游，李频师事之。诗与贾岛齐名，号称“姚、贾”。仕终秘书监。合著有诗集十卷，《新唐书艺文志》及选王维、祖咏等十八人诗，为极玄集一卷，又摭古人诗联，叙其措意，各有体要，撰诗例一卷，（均《唐才子传》）并传于世。